OORSIG: ‘Small, die stoute seun met ‘n goeie hart’ | Netwerk24
Deur Verslagspan 18 Julie 2019 13:10
'n Roudiens word Donderdagmiddag gehou vir James Small (50), die oud-Springbok-rugbyspeler wat verlede week skielik in Johannesburg aan ’n hartaanval dood is.
Die roudiens vind om om 14:00 by The Deck by die Wanderers-rugbyklub in Johannesburg plaas.
Small was deel van die Springbok-span wat in 1995 die Wêreldbekertoernooi op Ellispark in Johannesburg gewen het.
Small het twee kinders, Ruby (14) en Caleb (9). Christina Storm Nel, ’n oudmodel en aktrise, is Ruby se ma. Sy en Small was etlike jare in ’n verhouding. Caleb is Small se seun uit ’n ander verhouding.
18 Jul. 16:02:31
Hiermee sluit Netwerk24 se regstreekse dekking van die roudiens.
18 Jul. 15:54:08
Die familie gaan ná die tyd privaat byeen kom om mekaar te vertroos.
18 Jul. 15:50:59
Christina Storm stap langs die lykswa. Foto: Deaan Vivier
18 Jul. 15:49:41
Kyk na die musiekvideo van die liedjie wat gespeel is terwyl die kis uitgedra is.
18 Jul. 15:46:51
Familielede loop agter die voertuig aan, terwyl hulle mekaar ondersteun.
18 Jul. 15:46:17
Die kis is nou in 'n Avbob-lykswa gelaai. Christina vee van haar trane af met 'n swart en wit serpie.
18 Jul. 15:43:56
Mense staan terwyl Small se kis uitgedra word.
Christina Storm ondersteun vir Ruby by die kis.
Sy en haar doger loop saam agter Small se kis aan. Christina huil onbedaarlik.
18 Jul. 15:41:45
Mense word gevra om die saal te verlaat terwyl die liedjie "One Call Away" van Charlie Puth speel.
18 Jul. 15:40:49
Die verrigtinge is verby.
18 Jul. 15:39:53
Kieran lees nou die gedig agter op die roudiensbrief. Dit was James se gunsteling-gedig.
Meer oor: James Small | Johannesburg | Roudiens | Oud-Springbok
KYK: Só word James Small onthou
Vier eerder Small se lewe, vra klubeienaar
James Small: Publiek kan op skerm roudiens volg